खान लोगन के संगे फिल्म ना करे के कवनो अफसोस नईखे: विद्या बालन
मुंबई - राष्ट्रीय पुरस्कार विजेता विद्या बालन के बॉलीवुड में धाकड़ मानल जाएवाला खान लोगन के संगे फिल्म ना करे के कवनो अफसोस नईखे।
विद्या कहली कि, उनुका के आज तक खान लोगन में से कवनो जाना के संगे फिल्म करे के प्रस्ताव नईखे मिलल। संगही, उ कहली कि ‘मसाला सिनेमा’ में बेवकूफ निहन चेहरा देखावल भी उनुका पसंद ना ह।
विद्या कहली - हमरा ओ लोग संगे काम ना करे के कवनो अफसोस नईखे। पहिले त फिल्म के कहानी में दम होखे के चाही, उ हमरा नीक लागे के चाही, तब कहीं जा के हम फिल्म करेनी। हम एहसे कवनो फिल्म ना करीं कि, ओकरा में कवनो खास हीरो बाड़े, हम फिल्म अपना रोल के दम प करेनी।
उ कहली - हम अपना कैरियर खातिर योजना नईखी बनवले। हम सिर्फ हमरा भीरी आवे वाला रोल के आधार प फिल्म चुनेनी। हम नाया लोगन संगे काम करब कि पुरान लोगन संगे काम करब, एकरा आधार प हम कवनो पलानिंग नईखी कईले। हमार तरीका दोसर बा, अवुरी हम जवन कुछ भी करतानी ओकरा से खुश बानी।
विद्या आगे कहली - पछिला सात साल में हमरा भीरी खान लोगन के संगे काम करे के कवनो प्रस्ताव नईखे आईल। हमरा लागेला कि ओ लोग के फिल्म में हम फिट ना बईठि।
अब विद्या के पूरा ध्यान महेश भट्ट कैंप के मोहित सूरी निर्देशित फिल्म ‘‘हमारी अधूरी कहानी प बाटे’’। ए फिल्म में विद्या के संगे इमरान हाशमी अवुरी राजकुमार राव नज़र अईहे।
हालांकि अभी ए फिल्म के शूटिंग शुरू नईखे भईल एहसे विद्या कहली कि, एक बेर ‘बॉबी जासूस’ के रीलीज़ हो जाए दी, तब एकरा प हम ध्यान देवे शुरू करब।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva